ཀྲུང་གོ་གསར་བས་མི་རིགས་ས་ཁོངས་རང་སྐྱོང་ཞེས་པའི་ལོ་རྒྱུས་གལ་ཆེན་འདི་གདམ་གསེས་བྱེད་དོན་ནི།ཀྲུང་གོ་རང་གི་རྒྱལ་བབ་དང་མི་རིགས་གནད་དོན་དངོས་ལ་གཞིགས་པའི་ཡང་དག་པའི་གདེང་ཚོད་ཅིག་ཡིན།གཅིག་གྱུར་གྱི་མི་རིགས་མང་པའི་རྒྱལ་ཁབ་ཅིག་ཡུན་རིང་དུ་གནས་པར་བྱ་རྒྱུ་ནི།མི་རིགས་ས་ཁོངས་རང་སྐྱོང་ལག་བསྟར་བྱེད་པའི་ལོ་རྒྱུས་ཀྱི་གཞི་འཛིན་ས་ཡིན།ཉེ་རབས་ནས་བཟུང་།ཕྱིའི་བཙན་འཛུལ་ལ་འགོག་རྒོལ་བྱེད་པའི་འཐབ་རྩོད་ཁྲོད་བྱུང་བའི་རྒྱལ་གཅེས་རིང་ལུགས་ཀྱི་སྙིང་སྟོབས་དེ་ནི།མི་རིགས་ས་ཁོངས་རང་སྐྱོང་ལག་བསྟར་བྱེད་པའི་ཆབ་སྲིད་ཀྱི་རྨང་གཞི་ཡིན།མི་རིགས་སོ་སོ་འདུས་མང་དང་།འདུས་ཉུང་གི་མི་གྲངས་ཁ་འཐོར་ཡིན་པའི་རྣམ་པ་དང་།ས་ཁུལ་སོ་སོའི་ཐོན་ཁུངས་ཆ་རྐྱེན་དང་འཕེལ་རྒྱས་ལ་ཁྱད་པར་ཡོད་པ་ནི།མི་རིགས་ས་ཁོངས་རང་སྐྱོང་ལམ་ལུགས་ལག་བསྟར་བྱེད་པའི་དངོས་བབ་ཀྱི་ཆ་རྐྱེན་ཡིན།ཀྲུང་གོ་གསར་བས་གསར་བཏོད་བྱས་པའི་མི་རིགས་ས་ཁོངས་རང་སྐྱོང་ལམ་ལུགས་ནི།ལོ་རྒྱུས་ལ་བརྩི་འཇོག་དང་།རྒྱལ་བབ་དང་མཐུན་པ།དམངས་སེམས་དང་ཡང་འཚམས་པའི་གདམ་གསེས་ཡང་དག་ཅིག་ཡིན།།